Noh Alam Shah (lair ing Singapura, 3 September 1980; umur 39 taun) inggih punika juru main bal-balan saking nagari Singapura ingkang sapunika ndhèrèk klub bal-balan saking Indonesia, Arema Indonesia salah satunggalipun klub aggota Liga Super Indonesia. Alam Shah ugi kalebet anggota tim nasional bal-balan Singapura. Alam Shah naté dados Pemain Terbaik ASEAN Football (AFF) Championship 2007 lan top skor ASEAN Football Championship 2007.

Karier 
Saderengipun dados juru main bal-balan, Alam Shah naté kaserat dados satunggalipun juru main tim nasional takraw U-12 Singapura. Nanging ing umur 14 taun Alam Shah mratelakaken mandheg saking karier sepak takraw lan nyobi dados juru main bal-balan. Ngantos wonten ing satunggalipun dinten wonten pemandhu bakat ingkang nglebetaken Alam Shah dhateng tim, nalika umuripun 16 taun, boten gumun manawi Alam Shah asring nendhang salto kados juru main sepak takraw. Taun 1997 Alam Shah ndhèrèk klub Sembawang Rangers ngantos senior, lajeng ijrah dhateng Singapore Armed Force FC (SAFFC) lajeng wangsul malih dhateng klub Semawang Rangers. Taun 2003 Alam Shah ndhèrèk klub Tampines Rovers, lan mbiyantu klub kasebat menangaken gelar liga ngantos ping kalih kalih taun terus-terusan taun 2004 lan 2005.
Taun 2007 Alam Shah kaserat minangka juru main ingkang pisanan ingkang damel gol cacah 100 kanggé klubipun sasampunipun damel gol nalika mungsuh Liaoning Guangyuan. Keprigelan Alam Shah naté damel piyambakipun ndhèrèk seleksi mlebet klub Notts County, Inggris, lan Skonto Riga, Lètlan, nanging kekalihipun gagal amargi masalah izin kerja.

Cathetan suku

Pranala njawi 

Artikel mawa basa krama
Pemain bal-balan Singapura
Pemain bal-balan Arema Malang
Pamain bal-balan